8 Ia e golevi* Noa na Kalou kei na manumanu kila kece kei na manumanu manoa kece era tiko kei koya ena waqa,+ e qai vakavuna na Kalou me liwavi vuravura e dua na cagi, e tekivu lutu sara na wai.2 Era sogoti na ivurevure ni wai titobu* kei na matamata ni lomalagi, mani mudu*+ na tau ni uca mai lomalagi.3 E tekivu suka na wai mai vuravura, e suka yani vakamalua. Ni oti e 150 na siga sa lutu sobu sara na wai.4 Ena ikavitu ni vula, ena ika17 ni siga ni vula, sa qai kasa na waqa ena dela ni ulunivanua kei Ararata.5 E lutu sobu tiko ga na wai me yacova na ikatini ni vula. Ena ikatini ni vula, ena imatai ni siga, sa votu na dela ni ulunivanua.+6 Ni oti e 40 na siga e qai dolava o Noa na katubaleka+ a cakava ena waqa7 qai tala e dua na reveni, e vuka yani e vuka mai, e veivukayaki tiko me yacova ni maca na wai e vuravura.8 E muri e tala yani e dua na ruve me kila kina se sa lutu na wai ena dela i vuravura.9 Ia a sega ni kunea na ruve e dua na vanua me ro kina,* mani vuka lesu i waqa vei Noa ni se tu na wai e dela i vuravura taucoko.+ E qai dodoka na ligana i tuba, e taura na ruve qai kauta i lomaniwaqa.10 Mani wawa tiko o koya me vitu tale na siga, e qai tala tale na ruve mai waqa.11 Ni lesu yani vua ena yakavi na ruve, sa tokia tu mai e dua na drauniolive vou! E kila sara o Noa ni sa lutu na wai e vuravura.+12 Se baci wawa o koya me vitu tale na siga. E qai tala yani na ruve, ia sa sega ni lesu vua.13 Ena ika601 ni yabaki+ ni bula i Noa, ena imatai ni vula, ena imatai ni siga ni vula, ni sa drodro laivi mai vuravura na wai, e luvata o Noa na iubi ni waqa qai raica ni sa mamaca na dela i vuravura.14 Ena ikarua ni vula, ena ika27 ni siga ni vula, sa mamaca vakadua na vuravura.15 E qai kaya vei Noa na Kalou:16 “Sobu mai waqa, o iko kei watimu, o iratou na luvemu tagane kei na dui watidratou.+17 Kauta yani na kabula kece,+ na manumanuvuka, na manumanu kila, na manumanu kece e dau qasi e vuravura, nira na bini e vuravura, era na vakawa, ra qai le levu mai e dela i vuravura.”+18 E mani lako i tuba o Noa kei ratou na luvena tagane,+ o watina kei na watidratou na luvena tagane.19 Era biuta na waqa na kabula kece, na manumanu dau qasi kece kei na manumanuvuka kece, na ka kece era veitosoyaki e vuravura ena kedra veimataqali.+20 E qai tara e dua na icabocabonisoro+ vei Jiova o Noa, e taura eso na manumanu savasava kei na manumanuvuka savasava,+ qai cabora me isoro kama ena icabocabonisoro.+21 E qai boica o Jiova e dua na iboi talei.* E mani kaya e lomana o Jiova: “Au na sega tale vakadua ni cudruva na qele+ ena vuku ni tamata, ni ca na malele ni lomana mai na gauna sara e se gone kina,+ au na sega vakadua ni vakarusa tale na kabula kece me vaka au se qai cakava qo.+22 Tekivu qo lako yani, ena sega vakadua ni cegu o vuravura ena kakaburaki kei na tatamusuki ni sorenitei, na batabata kei na katakata, na vulaikatakata kei na vulaililiwa, na siga kei na bogi.”+
fij_Latn